चिकित्सकहरूको पेसागत आचरणको वकालत गर्दै आएका डा. सुशील कोइराला ‘सम्बन्धित कसुरमा कानुन अनुसार कारबाहीको माग नगरेर अर्को मुद्दा लगाउनु प्रकारान्तरले उन्मुक्ति दिनु हो’ भन्ने ठान्छन् । कोइराला भन्छन्, ‘यो त लाइसेन्स नभएको सवारी चालकले यात्रुलाई ठक्कर दिँदा ठगी मुद्दा चलाए जस्तै भयो ।’ ‘नक्कली प्रमाणपत्रबाट मेडिकल शिक्षा पढेर लाइसेन्स लिनेको संख्या अनुमान गरेभन्दा धेरै छ’, डा. कोइराला भन्छन्, ‘विडम्बना, नियामक निकाय मेडिकल काउन्सिल नै पेसागत संगठनजस्तो संरक्षकको रूपमा देखापर्‍यो ।’
